Hamdo Lokvančić

Hamdo Lokvančić (Hrasnica, 26. januar 1931 – Sarajevo, 8. juli 2023) bio je bosanskohercegovački naučnik iz oblasti veterinarske medicine.

 Biografija 
Hamdo Lokvančić je rođen u Hrasnici kod Sarajeva. Osnovnu školu je završio u Hrasnici, Prvu mušku gimnaziju u Sarajevu, te Veterinarski fakultet također u Sarajevu. Diplomirao je 1955. i bio prvi student koji je diplomirao na ovom fakultetu. S obzirom da je tokom studija uvijek bio među najboljim studentima biran je za demonstratora na predmetima: fiziologija, biohemija i farmakologija. Odmah nakon odsluženja vojnog roka, 1957. godine, izabran je za asistenta na predmetu Porodiljstvo i bolesti vimena domaćih životinja. Doktorsku disertaciju pod nazivom "Spolni ritam domaće ovce - pramenke sa naročitim osvrtom na sezonsko odvijanje" odbranio je 1963. godine. Zvanje docenta stekao je 1970. godine, vanrednog profesora 1976. godine, a redovnog profesora 1981. godine. Bio je šef Porodiljske klinike od 1983. do 1987. godine. Penzionisan je 1997. godine.

U toku rada na Veterinarskom fakultetu u Sarajevu u više navrata je boravio kao predavač na brojnim fakultetima i institucijama u inostranstvu. Kao stipendista Humboldtove fondacije boravio je na Visokoj veterinarskoj školi u Hanoveru 1964., 1965, 1967, 1974. i 1997. godine. Bio je jedan od utemeljivača i dugogodišnji predavač postdiplomskog studija na Veterinarskom fakultetu. Tokom dugogodišnjeg rada bio je mentor za dva magistarska rada i tri doktorske disertacije. Aktivno se je uključio u ulozi recenzenta i konsultanta kod pripreme sve četiri knjige čiji su autori Refik Telalbašić i Enver Žiga na temu Bosanski brdski konj i Borički arapski konj.

 Naučni radovi 
Hamdo Lokvančić ima 58 objavljenih naučnih i stručnih radova:
 Lokvančić H.: "Uspješna primjena carskog reza kod krava sa jakim emfizemom ploda". Vet.gl.9, Beograd, 1960.
 Lokvančić H., Filipović M.: "Rijedak slučaj intersticijalnog eksudata upale vimena krava". Vet.gl.11, Beograd, 1960.
 Lokvančić H., Pavlović A., Filipović M., Milenković M.: "Naša iskustva kod kastracije ovaca". Veterinaria XII,4, 557-558, Sarajevo, 1963.
 Penavin V.,Lokvančić H.: "Prilog liječenju ruptura maternice kod krava koje su nastale u vezi sa porođajem". Veterinaria XII,2, 220-223, Sarajevo, 1963.
 Lokvančić H., Šerić K., Šerbo M.: "Šta je pokazalo ispitivanje poremećaja sekrecije vimena kod krava u okolini Sarajeva". Veterinaria 18-2, 147 - 254, Sarajevo, 1969. 
 Lokvančić H.: "Vergleichende Oestrogenbestimmungen im Harn hochtrachtiger Kuhe mit der Cuboni-und Lunaas. Reaktion sowie durch ein quntatativ-chemisches Verfehren". Zuchthygiene 4,2,S. 77-83, 1969.
 Lokvančić H., Penavin V., Varadin M.: "Značenje puerperija u patologiji genitilnih organa kod krave". Veterinaria XIX,3, 381-390, Sarajevo, 1970.
 Varadin M., Lokvančić H., Mutevelić A.: "Auswirkung der Unterentwicklung der Eirstocke auf die Reproduktions fahigkeit der Kuh". VII. Int. Kong.f.Tieresche Fortpflanzung und Haustierbesamung. München, 1972. Bd II, 1229-1236. 
 Lokvančić H., Mutevelić A.: "Isključenje kontrakcije maternice prilikom porodiljskih zahvata kod krava primjenom uterus-relaksans-Mdt". Veterinaria 19,3, 487-491, Sarajevo, 1970.
 Lokvančić H., Mutevelić A., Tahirović N.: "Mogućnosti uticaja na spol teladi primjenom vještačkog osjemenjavanja". Veterinaria 21-1-2, 117-124, Sarajevo, 1972.
 Džuvić A., Turalić F., Lokvančić H., Hadžiomerović Z.: "Slučaj hernije ingvinalis bika, okolnosti pod kojim je mogla nastati uz procjenu njezine starosti". Veterinaria 24,3-4, Sarajevo, 1975.
 Lokvančić H., Mutevelić A., Turalić F., Džuvić A.: "The effect of Deltacortril on the frequency of Retentio secundinarum as well as on the length of pregnancy in cow in the final stage of pregnancy". VIIIth Int.Congr.Anim.Reprod. and Art.Ins., Krakow 1976.
 Džuvić A., Lokvančić H., Penavin V.: "Promjene na krvnim žilama kod kroničnih mastitisa i posljedično tome slabija efikasnost terapije antibioticima". Vet.gl.XXXII,2, 153-157, Beograd, 1978.
 Mutevelić A., Lokvančić H., Varadin M.: Reproduktivni pokazatelji i problemi reprodukcije kod goveda brdsko-planinskog područja". Zbornik Naučnog savjeta o reprodukciji domaćih životinja brdsko-planinskog područja, Akademija nauka, Sarajevo, 1980.

 Također pogledati 

 (A)torzija

 Reference 

 Vanjski linkovi 

 https://radiosarajevo.ba/metromahala/lica/preminuo-profesor-hamdo-lokvancic-veterinar-cija-je-ratna-prica-inspirisala-abdulaha-sidrana/503816
 https://www.vetkomfbih.ba/obavijest-o-smrti-dr-hamde-lokvancica/

Kategorija:Bosanskohercegovački naučnici
Kategorija:Biografije, Ilidža
Kategorija:Rođeni 1931.
Kategorija:Umrli 2023.